Josefův Důl (distrikto Jablonec nad Nisou)

Josefův Důl (germane antaŭe Josefsthal) estas municipo en Ĉeĥio. Ĝi situas en Regiono Liberec, en distrikto Jablonec nad Nisou. En la municipo vivas  (). Ĝi situas en valo de rivereto Kamenice en Jizera montaro.

La municipo estas elirloko por ekskursoj de piedirantoj, biciklistoj kaj skiantoj. Pli supre en la valo estis konstruita valbaraĵo Josefův Důl, la plej granda kaj la plej juna de sia speco en Jizera montaro. En Josefův Důl estas ekirloko al Jizera magistralo. En la muniicpo kaj la plej proksima ĉirkaŭaĵo troviĝas kelke da skideglitejoj por lertaj kaj komencanta skiistoj. En la municipo ankaŭ estiĝis instrupadoj de ĉi tiea naskiĝinto Gustav Leutelt; pli longa mezuras 11,3 km, malpli longa 5,4 km. En la municipo eblas ankaŭ trovi muzeon de loka historio. Ŝatataj turisma celoj estas ekzemple akvofaloj sur la rivero Jedlová, Traŝirita valbaraĵo, monumento de vitrofarado en Kristiánov aŭ kelkaj el multaj belvederoj dissemitaj sur montetoj de Jizera montaro.

 Partoj de municipo 
 Josefův Důl
 Antonínov
 Dolní Maxov
 Karlov

 Historio 
Grafo Maxmilián Desfours Walderode komencis enloĝigi la ĉirkaŭaĵon de la germana loĝantaro ĉirkaŭ la jaro 1690. Domaro Antonínov estis fondita en 1697 (en 1890 la municipo apartiĝis de Albrechtice), Josefův Důl je kvar jaroj pli poste 1701 (la saman jaron naskiĝis Karolo Josefo, filo de Walderode, laŭ kiu la municipo estas nomita). En la jaro 1700 estis fondita domaro Karlov, kie estis pli poste fondita kapelo kaj la unua vitrofarejo. En la jaro 1821 ekpraktikigis Karel Josef Zenkler novan vitrofarejan teknologion kaj aldonis produktadon de perloj kaj butonoj. Evoluo de la municipo daŭrigis per konstruo de lernejo kaj precipe de fervojlinio el Smržovka ĝis Josefův Důl.

En la jaro 1909 Josefův Důl estis avancita al kampurbo. Surbaze de Munkena interkonsento Josefův Důl estis alligita al Germana imperio. Malarmigo de la germana garnizono kaj redono al ĈSR okazis nur la 5-an de majo 1945.Jizerské Hory do kapsy, Jiří Růžička, Jana Jordánová, Zuzana Pozlovská; KMa, 2006NEVRLÝ, Miloslav Kniha o Jizerských Horách, Severočeské Nakladatelství, 1976

 Loĝantaro 

 Interesaĵoj 
Inter kuriozaĵoj apartenis bredado de strutoj en Dolní Maxov, aŭ eksa skisaltista ponteto kun ĝisfalo trans rivereto Jedlová (detruita en la 1990-aj jaroj). En valo de Jedlová etendiĝas naturrezervejo Jedlový důl.

 Naskiĝintoj 
 Gustav Leutelt

 Pluaj fotoj 

 Referencoj 


Kategorio:Municipoj en distrikto Jablonec nad Nisou
Kategorio:Vilaĝoj en distrikto Jablonec nad Nisou
Kategorio:Eksaj kampurboj en Ĉeĥio
Kategorio:Skiareoj en Ĉeĥio
Kategorio:Setlejoj en Jizera montaro
Kategorio:Setlejoj nomitaj laŭ personoj